Κλινικοεργαστηριακή μελέτη της ελάχιστα επεμβατικής σε σχέση με τη συμβατική εξωσωματική κυκλοφορία σε χειρουργικές επεμβάσεις αορτοστεφανιαίας παράκαμψης:
Creators: name: Αστερίου, Χρήστος Δ.
Publisher: name: Aristotle University of Thessaloniki
Year: 2013
Subjects: Καρδιοπνευμονική παράκαμψη
Εξωσωματική κυκλοφορία
Ελάχιστα επεμβατική
Αορτοστεφανιαία παράκαμψη
Cardiopulmonary bypass
Extracorporeal circulation
Minimal invasive
Coronary artery bypass grafting

description: Η ελάχιστα επεμβατική εξωσωματική κυκλοφορία (MECC) αποτελεί ένα τεχνολογικά εξελιγμένο κύκλωμα που στοχεύει στην ελαχιστοποίηση των ανεπιθύμητων επιδράσεων της εξωσωματικής κυκλοφορίας (Ε/Κ) στον οργανισμό. Σκοπός της παρούσας μελέτης αποτελεί η σύγκριση της ελάχιστα επεμβατικής (MECC) με τη συμβατική (CECC) Ε/Κ αναφορικά με τις κυριότερες μετεγχειρητικές κλινικοεργαστηριακές παραμέτρους, τη συχνότητα εμφάνισης των μειζόνων ανεπιθύμητων συμβαμάτων κατά τη μετεγχειρητική περίοδο και τη δυνατότητα επίτευξης ταχείας ανάρρωσης των ασθενών μετά από εκλεκτικές επεμβάσεις αορτοστεφανιαίας παράκαμψης. Πρόκειται για μια προοπτική τυχαιοποιημένη μελέτη η οποία περιέλαβε 200 ασθενείς που υποβλήθηκαν σε χειρουργική επαναιμάτωση των στεφανιαίων αγγείων με Ε/Κ στην Α΄ Κλινική Θώρακος, Καρδιάς και Μεγάλων Αγγείων του Α.Π.Θ. Η ομάδα Α αποτελούνταν από 100 ασθενείς που χειρουργήθηκαν με τη χρησιμοποίηση κυκλώματος MECC, ενώ η ομάδα Β περιέλαβε 100 ασθενείς στους οποίους χρησιμοποιήθηκε συμβατική εξωσωματική κυκλοφορία. Για το σκέλος της ταχείας ανάρρωσης τυχαιοποιήθηκαν 120 ασθενείς (60 σε κάθε ομάδα) που πληρούσαν τα κριτήρια εισόδου. Οι δύο ομάδες ήταν παρόμοιες στα δημογραφικά στοιχεία καθώς και στις προεγχειρητικές κλινικές και εργαστηριακές παραμέτρους. Μελετήθηκε το αιματολογικό προφίλ των ασθενών (τιμές αιματοκρίτη, αιμοσφαιρίνης, αριθμός αιμοπεταλίων, LDH), ο πηκτικός μηχανισμός (τιμές INR, PT, aPTT), καθώς και δείκτες μυοκαρδιακής βλάβης (τιμές CK, CK-MB, SGOT), καθώς και η ηπατική (τιμές SGPT) και η νεφρική λειτουργία (τιμές κρεατινίνης ορού). Οι μετρήσεις πραγματοποιήθηκαν τις ακόλουθες χρονικές στιγμές: προεγχειρητικά (Τ1), με την έξοδο από το χειρουργείο (Τ2), την πρώτη μετεγχειρητική ημέρα (Τ3) και την ημέρα του εξιτηρίου (Τ4). Υπολογίστηκε η συχνότητα εμφάνισης των μειζόνων ανεπιθύμητων συμβαμάτων (έμφραγμα μυοκαρδίου, νεφρική ανεπάρκεια, εγκεφαλικό επεισόδιο, θάνατος) σε κάθε ομάδα, καθώς και στους ασθενείς υψηλού χειρουργικού κινδύνου (ηλικία &gt; 65 έτη, κλάσμα εξώθησης ≤ 40%, EuroSCORE II &gt; 5%). Παράλληλα, συγκρίθηκαν οι δύο υποομάδες ασθενών που συμμετείχαν στο πρωτόκολλο ταχείας ανάρρωσης (πρώιμη αποδιασωλήνωση εντός 6 ωρών και μετακίνηση από τη Μονάδα εντός 24 ωρών) ως προς το ποσοστό επιτυχίας. Η χρησιμοποίηση του κυκλώματος MECC διαπιστώθηκε ότι συνδυάζεται με βραχύτερη διάρκεια καρδιοπνευμονικής παράκαμψης (p&lt;0,001), μειωμένη παραμονή στη Μονάδα (p&lt;0,001), μικρότερη διάρκεια μηχανικού αερισμού (p&lt;0,001), ελαττωμένη συχνότητα εμφάνισης κολπικής μαρμαρυγής (p=0,016), καθώς και μειωμένη ανάγκη για μετάγγιση αίματος είτε διεγχειρητικά (p&lt;0,001) είτε μετεγχειρητικά (p=0,002). Η ομάδα MECC χαρακτηρίστηκε επίσης από σημαντικά υψηλότερες τιμές αιματοκρίτη μετεγχειρητικά και αιμοσφαιρίνης, ενώ ο αριθμός των αιμοπεταλίων διατηρήθηκε σημαντικά υψηλότερος. Στην ομάδα ασθενών που υποβλήθηκαν σε αορτοστεφανιαία παράκαμψη με συμβατική Ε/Κ διαπιστώθηκαν σημαντικά αυξημένα επίπεδα τιμών της LDH σε όλη τη μετεγχειρητική περίοδο, παράταση του INR, του PT και του aPTT. Παράλληλα, η εφαρμογή κυκλώματος MECC συσχετίστηκε με σημαντικά καλύτερη μυοκαρδιακή προστασία, η οποία εκφράστηκε με χαμηλότερα επίπεδα τιμών CK, CK-MB και SGOT, ενώ οι ασθενείς στους οποίους χρησιμοποιήθηκε συμβατική Ε/Κ εμφάνισαν σημαντικά υψηλότερου βαθμού ηπατική δυσπραγία και νεφρική δυσλειτουργία, όπως μαρτυρούν τα αυξημένα επίπεδα SGPT και κρεατινίνης. Επιπλέον, η ομάδα MECC παρουσίασε σημαντικά μειωμένη συχνότητα εμφάνισης μειζόνων ανεπιθύμητων συμβαμάτων (p=0,005), γεγονός το οποίο οφείλεται κυρίως στα ελαττωμένα ποσοστά εμφράγματος μυοκαρδίου και νεφρικής ανεπάρκειας, ενώ και ο αντίστοιχος σχετικός κίνδυνος εμφάνισης τους διαπιστώθηκε μειωμένος κατά 77% σε σχέση με την ομάδα CECC (OR: 0,230, p=0,004). Επιπλέον, η χρήση MECC διαπιστώθηκε σημαντικά ευνοϊκή σε ασθενείς υψηλού χειρουργικού κινδύνου, καθώς βρέθηκε ότι ελαττώνει σημαντικά τη συχνότητα εμφάνισης μειζόνων ανεπιθύμητων συμβαμάτων. Η συγκριτική μελέτη της ταχείας ανάρρωσης κατέδειξε ότι η χρησιμοποίηση του κυκλώματος MECC αυξάνει την πιθανότητα επιτυχούς ταχείας ανάρρωσης κατά 4,7 φορές (OR: 4,700, p=0,006) και αποτελεί το μοναδικό ανεξάρτητο θετικό προγνωστικό παράγοντα (OR: 3,800, p=0,011). Συμπερασματικά, διαπιστώνεται ότι η χρησιμοποίηση κυκλώματος MECC υπερτερεί της συμβατικής Ε/Κ ως προς την ελάττωση των ανεπιθύμητων επιδράσεων στα διάφορα όργανα. Επιπλέον, προστατεύει τους ασθενείς, ειδικά αυτούς που ανήκουν στην ομάδα υψηλού χειρουργικού κινδύνου, μειώνοντας σημαντικά την εμφάνιση των μετεγχειρητικών μειζόνων ανεπιθύμητων συμβαμάτων, ενώ ταυτόχρονα διευκολύνει με ασφάλεια την ταχεία ανάρρωσή τους. Η υπεροχή αυτή μπορεί να αποδοθεί στον προηγμένο τεχνολογικό σχεδιασμό του κυκλώματος, που αυξάνει τη βιοσυμβατότητα και ελαττώνει την ενεργοποίηση της φλεγμονώδους αντίδρασης.
description: Minimal extracorporeal circulation (MECC) represents a technologically advanced circuit designed to eliminate adverse effects of cardiopulmonary bypass. The aim of this study is to compare minimal (MECC) versus conventional (CECC) extracorporeal circulation in terms of early postoperative clinical and laboratory outcome, associated major adverse events and in promoting fast-track recovery in patients undergoing elective coronary artery bypass grafting. This is a prospective randomized controlled trial including 200 patients operated for severe coronary artery disease under extracorporeal circulation at the Cardiothoracic Department, Aristotle University of Thessaloniki. Group A included 100 patients operated on MECC, while group B consisted of 100 patients operated with use of conventional extracorporeal circulation. Regarding fast-track recovery trial, 120 patients (60 in each group) fulfilled inclusion criteria. Both groups were similar in terms of demographics and preoperative characteristics. Perioperative clinical variables were recorded and analyzed, as well as patients’ haematological profile (Hct, Hb, Plt, LDH), coagulation profile (INR, PT, aPTT), markers indicative of myocardial damage (CK, CK-MB, SGOT), hepatic (SGPT) and renal dysfunction (serum creatinine). Parameters were assessed: preoperatively (T1), immediately after the operation (T2), on the first postoperative day (T3) and on the day of discharge (T4). The incidence of major adverse events (postoperative myocardial infarction, renal failure, stroke, death) was calculated in each group, especially in high-risk patients (age &gt; 65 years, ejection fraction ≤ 40%, EuroSCORE II &gt; 5%). Finally, the rates of successful fast-track recovery (early extubation during the first 6 hours and discharge from Cardiac Recovery Unit during the first 24 hours) were compared between the two subgroups. Use of MECC was associated with shorter duration of cardiopulmonary bypass (p&lt;0.001), CRU stay (p&lt;0.001), duration of mechanical ventilation (p&lt;0.001), reduced incidence of atrial fibrillation (p=0.016) and blood transfusion requirements either intraoperatively (p&lt;0.001) or postoperatively (p=0.002). Haematocrit and haemoglobin levels were significantly higher among patients operated on MECC, together with platelet count. CECC group was associated with increased values of LDH postoperatively as well as prolongation of INR, PT and aPTT. Improved myocardial protection was observed in MECC group as evidenced by lower levels of CK, CK-MB and SGOT, while hepatic and renal dysfunction characterized patients operated on CECC, as evidenced by the higher levels of SGPT and creatinine. Moreover, MECC group was associated with a significantly lower incidence of major adverse events (p=0.005), mainly attributed to the lower rates of postoperative myocardial infarction and renal failure. Use of MECC was related to a 77% relative risk reduction as compared to CECC (OR: 0.230, p=0.004). Furthermore, use of MECC significantly favors high-risk patients by decreasing the incidence of major adverse events. Regarding fast-track recovery, use of MECC circuit increased the probability of successful fast-track recovery by 4.7 times (OR: 4.700, p=0.006) and was identified as the only independent positive predictor (OR: 3.800, p=0.011). In conclusion, the results of our study show that use of MECC circuit is superior to conventional extracorporeal circulation in terms of reducing adverse effects on remote organs. Moreover, the lower incidence of the major adverse events recorded in patients operated on MECC proves its significant beneficial impact, specifically in high-risk patients. At the same time, MECC circuit enhances fast-track recovery of the patients by facilitating early tracheal extubation and discharge from Cardiac Recovery Unit. This beneficial effect could be attributed to advanced technologic properties of the circuit that increase its biocompatibility and reduce activation of systemic inflammatory response syndrome.